Document ID: /roh_data/filtered/fineweb-2-filterrobots_roh.jsonl.gz/72366

Svizra - Cussegl federal vul megliurar controllas da victualias
Las controllas da victualias da la Confederaziun ed dals chantuns duain vegnir coordinadas meglier. Il Cussegl federal examinescha ina plattafurma communabla nua che infurmaziuns e resultats pon vegnir preschentads. La finamira è d’evitar pussaivels scandals da victualias.
Il rapport dal Cussegl federal vesa gist en plirs puncts da la protecziun da producents e consuments basegn da megliuraziun. Uschia vegn per exempel il temp d’annunzia tar malregularitads savens surpassà quai che fetschia grev a las instanzas d’intervegnir, scriva il Cussegl federal. Er manchia quai il mument in instrument per la Confederaziun da coordinar las instituziuns chantunalas.